**Felső-Garammenti Múzeum, Breznóbánya**



A **Felső-Garammenti Múzeum Breznóbányán** (Brezno) 1960-ban mint a breznóbányai járás honismereti múzeuma jött létre.

A múzeum Breznóbánya terének két történelmi épületében székel: a **régi városházán** (a **néprajzi kiállítást**öleli fel) és a **polgári házban** (a **történelmi kiállítás** számára nyújt helyet).

1965-ben elnyerte a **felső Garammente**(földrajzilag körülhatárolt terület Besztercebánya (Banská Bystrica) és Telgárt között, a Garam (Hron) folyó völgyében) történelmére és néprajzára szakosodott regionális múzeumi státuszt. A múzeum napjainkban is regionális hatáskörű és gyűjteményei által a látogatók számára Breznóbánya és Besztercebánya járásainak történelméről és kultúrájáról nyújt átfogó képet.

Látogatói számára a Felső-Garammenti Múzeum az év folyamán két tárlatot kínál: néprajzi kiállítást ,,**A Garammente népeinek élete és kultúrája**“ címmel, amely a hagyományos anyagi kultúra hat területét hozza látóközelbe: a népi öltözetet, pásztorkodást, mezőgazdaságot, favágást és a faipart, a textilanyagok hagyományos készítését, a bőr megmunkálását és a népi építőművészetet.

A tárlat önálló része ,,**Az öntvény és a zománc szépsége**“ című hosszabb ideig tartó kiállítás, amely a kisgarami (Hronec) vasüzemek használati és dekoratív termékeinek választékát mutatja be – a 19. század végéről és a 20. század első feléből származó öntödét és zománcműhelyt valamint ,,**Breznóbánya az idők változásának tükrében**“ elnevezésű történelmi kiállítást, amely a **Felső-Garammenti Múzeum** történelmi alapgyűjteményéből származó tárgyak által **Breznóbánya városának történelmét** ragadja meg annak megalapításától kezdődően egészen 1918-ig.

A **Felső-Garammenti Múzeum** rendezvény-naptárában állandó hellyel rendelkeznek a **karácsonyi**és a **húsvéti népművészeti termékek árusítással egybekötött kiállításai**. A múzeum igazgatása magába foglalja a Rázusová utcán **levő breznóbányai parasztportát**és a **kéknyomtatás festőüzemét egy** értékes technikai műemlékkel -  a textilanyag kezelésére való felszereléssel, a 19. század első feléből származó lóhajtású **famángorlóval** együtt.

A több mint 9200 könyvegységgel rendelkező múzeum könyvtára az érdeklődők számára lehetővé teszi a társadalomtudományi irodalom, a régió szerzőitől származó szépirodalmi művek, történelmi nyomtatások valamint a múzeum gyűjteményeiből és dokumentációs alapjaiból való anyagok tanulmányozását. Ajánljuk megtekintését a kedves érdeklődők számára.

Forrás: Horehronské múzeum Brezno